Peeter Helme

Peeter Helme (sündinud 6. septembril 1978 Tallinnas) on eesti kirjanik, ajakirjanik, kultuurikriitik, esseist ja publitsist. 

Helme on õppinud Tartu Ülikoolis, Göttingeni Ülikoolis ja Berliini Vabas Ülikoolis ajalugu, kunstiajalugu ja usuteadust ning uurinud ja avaldanud peamiselt 20. sajandi poliitilist filosoofiat ja Saksa kirjanduslugu käsitlevaid artikleid. 

Ajakirjanduslik tegevus
pisi|Peeter Helme esinemas Tallinna Kirjandusfestivalil 16. mail 2009.Foto: Ave Maria Mõistlik Aastatel 2006–2009  andis ta välja võrguajakirja Kriteerium ja pidas 2016. aastani blogi Uus Kriteerium. 

Aastatel 2007–2010 tegi Helme Vikerraadios iganädalast uudiskirjanduse tutvustussaadet. 2010. aasta sügisest on sama saade eetris Klassikaraadios.

2010. aasta sügisest kuni 2014. aasta kevadeni tegi Vikerraadios kirjandussaadet "Loos on asju" koos Jan Kausiga. 2014. aasta sügisest juhib kirjandussaadet "Tõlkes leitud" ja koos Maarja Vainoga kultuurisaadet "Vasar".

Kriitiku ja publitsistina teeb ta eelkõige kirjandusteemaliste artiklite näol kaastööd Eesti ajalehtedele ja ajakirjadele. Töötas 2010. aasta kevadest kuni 2013. aasta detsembrini Areeni kirjandustoimetajana ning 2014. aasta jaanuarist kuni 2019. aasta jaanuarini Vikerraadio kirjandustoimetajana. 

2019. aasta jaanuari keskel asus Peeter Helme tööle Postimehe arvamustoimetuse juhatajana. Alates 3. aprillist 2019Postimehe peatoimetajaks sai Peeter Helme. ERR, 3. aprill 2019. kuni 30. oktoobrini 2019Postimehe peatoimetaja Peeter Helme otsustas tagasi astuda. ERR, 1. november 2019. oli ta ajalehe Postimees peatoimetaja. Ta astus peatoimetaja kohalt tagasi pärast seda, kui Postimehe töötajad talle umbusaldust avaldasid.Püss, Fred. TÄISMAHUS | Loe Postimehe ajakirjanike umbusaldusavaldust peatoimetaja Peeter Helmele. Delfi, 2. november 2019.

Loominguline tegevus
Peeter Helme, Chaneldior ja Toomas Verrev moodustasid aastatel 2002–2003 tegutsenud kirjandusrühmituse MUNG. 2007. aasta detsembris ilmus kirjastuses Verb Peeter Helme romaan "Puudutus", mis leidis äramärkimist 2006. aasta romaanivõistlusel.

Ajakirja Looming 2008. aasta veebruarinumbris trükiti ära Helme lühijutt "Lihtne Buxtehude" ja 2010. aasta juulinumbris lühijutt "Laps". Märtsis 2013 avaldas Looming Helme õudusjutu "Saemehe töö" ja mais 2014 lühijutu "Pringlikütid Vabaduse väljakul".

 Romaanid 
 "Puudutus". Romaan, Verb, Tallinn 2007, 174 lk.
 (Koostaja ja üks autoreid) "Kriteerium. Valitud artikleid 2006–2007". Valik artikleid, Eesti-Kambodža Ühing, Tallinn 2007, 191 lk.
 "September". Romaan, Pegasus, Tallinn 2009, 284 lk.
 "Varastatud aja lõpus". Romaan, Tuum, Tallinn 2011, 160 lk.
 "Tuleviku mäletajad. Sofia". Romaan, Pegasus, Tallinn 2013. 224 lk.
 "Sügaval läänes". Romaan, Jumalikud Ilmutused, Tallinn 2015. 94 lk.
 "Just sellist Eestit. Eesti Vabariigi 101 aastat ja 101 suurkuju" (koos Kaupo Meieli, Mari Niitra ja Elle-Mari Taliveega), Post Factum, 2018, ISBN 9789949603800.
"Haakrist ja ajarelv". Romaan. Postimees Kirjastus, 2019, ISBN 9789949669028.

Näidendid
 "Eestlaste endeemilistest haigustest: Karl Ernst von Baeri põhjal" (Näidend Baerist) Looming 12, 2009, lk 1608–1634
 "Kafkamäng" (avaldamata, kanti ette Draamateatri sarjas "Esimene lugemine" 8.12.2010)

Toimetatud raamatud
(koos Andres Langemetsa ja Rein Helmega) Carl von Clausewitz, "Sõjast". Tõlkinud Krista Räni, sari "Sõjandusvaramu klassika". Eesti Keele Sihtasutus, Tallinn 2004, 1114 lk.
Grete Kutsar, "Nukud ja õunad". Kirjastus Pegasus, Tallinn 2009, 295 lk.
Margus Karu, "Nullpunkt". Kirjastus Pegasus, Tallinn 2010, 365 lk.
Igor Kotjuh (koostaja), "Kius olla julge. Luuletajad luulest. 21 esseed". Kirjastus Kite, Tallinn 2011, 237 lk.

 Ettekanded 
Peeter Helme on pidanud loenguid, rääkides EELK Tallinna Kaarli koguduse loengusarja "Jalutades Jumala aedades" raames 2005. aastal konservatiivsest revolutsioonist ja Ernst Jüngerist. 2007. aastal pidas Helme välismaa ülikoolide eesti keele ja kultuuri õppejõududele ülevaateloengu uuemast Eesti kirjandusest ning rääkis 2008. aasta märtsis Eesti Kirjanduse Seltsi ülevaatekoosolekul 2007. aasta Eesti proosast. Ta on esinenud ka raamatukogutöötajatele ülevaadetega Eesti proosa ja luule hetkeseisust.

Ühiskondlik tegevus

1999"Postimehe peatoimetajaks saab Peeter Helme" Delfi, 03.04.2019–2021 oli ta Korporatsioon Sakala liige.

1999–2004 oli Helme Rahvaerakonna Mõõdukad (SDE eelkäija) liige.

2004. aastast on Helme on Eesti Instituudi liige.

2009. aastal asutas Helme koos Asko Künnapi, Jürgen Rooste ja Karl Martin Sinijärvega Siugja Sulepea kirjandusauhinna.

Eesti PEN-klubi taasasutamisel 3. veebruaril 2010 valiti ta ühtlasi ka selle juhatuse liikmeks.

Ta oli Eesti Kirjanike Liidu liige.  kuulusPostimehe peatoimetajaks saab Peeter Helme, Delfi, 3. aprill 2019 ta EKL-i juhatusse.

 Kriminaalasi 
8. oktoobril 2019 sisenes Peeter Helme veebipõhisesse jututuppa Armastusesaal (www.armastusesaal.org) ning alustas vestlust kasutajaga Marleen12. Tütarlapse varjunime taga tegutses politseinik, kes matkis alaealist, et tuvastada võimalikke seksuaalkurjategijaid. Helme vestles Marleen12-ga mitme kuu vältel seksuaalsuse teemal, kuni ta 2019. aasta detsembris kinni peeti. Helme vabastati ülekuulamiselt 20 tundi hiljem. Helme rääkis ajakirjandusele, et ta käis interneti jututoas ja ajas seal nilbet juttu, kuid arvas, et räägib täiskasvanuga.

2020. aasta märtsis saatis prokuratuur Harju maakohtusse süüdistuse karistusseadustiku § 179 koosmõjus § 26 järgi, mille kohaselt pani Helme toime noorema kui neljateistkümneaastase isiku seksuaalse ahvatlemise katse. Augustis alanud kohtuprotsessil ei tunnistanud Helme end süüdi."Peeter Helme ei tunnista süüd lapseealise seksuaalses ahvatlemises" ERR, 28. august 2020 Novembris mõistis kohus Helmele karistuseks ühe aasta ja nelja kuu pikkuse vangistuse tingimisi kaheaastase katseajaga ning kohustas Helmet katseajal järgima kontrollnõudeid, sealhulgas osalema sotsiaalprogrammis, mille eesmärk on võimalikku uut süütegu edaspidi ära hoida. Helmelt mõisteti välja riigi tuludesse menetluskuludena 1327 eurot.

15. detsembril esitas Helme kaitsja Tallinna Ringkonnakohtule apellatsiooni, kuid Helme mõisteti süüdi juunis ka teises kohtuastmes."Peeter Helme jäi teises kohtuastmes lapseealise seksuaalses ahvatlemises jätkuvalt süüdi" Delfi, 10.06.2021 Peeter Helme süüdimõistmine jõustus 17. augustil, kui riigikohus ei võtnud kaebust arutusele.Kirjanik Peeter Helme süüdimõistmine jõustus, ERR 2025. aastal otsustas Euroopa Inimõiguste Kohus, et Peeter Helme õigusi Eesti politsei peibutusoperatsiooniga ei rikutud, sest teda ei provotseeritud kuriteole.

Seoses kriminaalasjaga arutas Eesti Kirjanike Liidu 13-liikmeline eestseisus 21. detsembril 2020 tema väljaarvamise küsimust, kuid otsustati piirduda tema tegevuse hukkamõistuga. EKL-i kolmeteistkümnest eestseisuse liikmest viis olid Helme väljaarvamise poolt, kuus vastu, kaks inimest jäid erapooletuks. 27. detsembril otsustas eestseisus liidu liikmete survel küsimust uuesti ning arvas Helme organisatsioonist välja.

Tunnustus
 2016 – aasta raamatusõber (raamatuteemaliste saadete eest Eesti Rahvusringhäälingus, koos Urmas Vadiga)

Isiklikku
Peeter Helme on Rein Helme poeg, Mart Helme vennapoeg ning Martin Helme ja Maarja Vaino lellepoeg.

Viited

Välislingid
 Mele Pesti. Uus mõtteloo ja kirjanduse vahendaja, Eesti Ekspress, 1. märts 2006
 Kaarel Kressa. Peeter Helme tutvustab kultuuri, Eesti Päevaleht, 12. august 2006
 Rein Veidemann. Romaanivõistlus tõi üllatusvõidu, Postimees, 13. märts 2007
 Kaarel Kressa. Helme esikromaani erandlikkus mõjub põnevalt, EPL, 12. jaanuar 2008
 Jürgen Rooste. Paariad ja kirjandusseparatistid, Sirp, 21. märts 2008
 Jürgen Rooste. Paariad ja kirjandusseparatistid III: kirjanduspeded
 Barbi Pilvre. Peeter Helme "Puudutus", EE, 16. mai 2008
 Heiki Haljasorg. Intervjuu kirjanik Peeter Helmega, www.terramariana.ee
 Kaarel Kressa. Peeter Helme – Vabadus ei ole eesmärk omaette. EPL, 2. mai 2009
 Teet Kallas. Tallinna plekkmehed ja plekknaised. Postimees, 16. mai 2006

Kategooria:Eesti ajakirjanikud
Kategooria:Eesti kirjanikud
Kategooria:Eesti esseistid
Kategooria:Eesti kirjanduskriitikud
Kategooria:Tartu Ülikooli filosoofiateaduskonna vilistlased
Kategooria:Korporatsioon Sakala liikmed
Kategooria:Pedofiilid
Kategooria:Sündinud 1978